Y Dydd

Am y rhaglen deledu, gweler Y Dydd (rhaglen newyddion)
Papur newydd Cymraeg oedd Y Dydd, a sefydlwyd ym 1868 gan Samuel Roberts, Llanbrynmair, wedi iddo ddychwelyd o America. Cyhoeddwyd gan William Hughes, Dolgellau.

Hanes
Cynorthwywyd Samuel Roberts ('S.R.') yn ei olygyddiaeth gan Richard Davies (Mynyddog). Bu William Hughes yn ei gyhoeddi hyd 1910, a’i ddau fab wedyn. Cylchredai'r Dydd ymhlith yr Annibynwyr yn bennaf.

Unwyd Y Dydd â’r Tyst Cymreig yn 1871 a’i enw oedd Y Tyst a’r Dydd. Symudwyd Y Tyst a’r Dydd i Ferthyr Tudful yn 1872 ond parhawyd i gyhoeddi Y Dydd yn Nolgellau hyd 1891. Yn 1954 fe'i unwyd â’r Corwen Chronicle gan ffurfio Y Dydd a'r Corwen Chronicle a gyhoeddir o hyd (2016) yn Nolgellau o dan yr un enw.

Ffynhonnell
 Cydymaith i Lenyddiaeth Cymru, t.168

Categori:Dolgellau
Categori:Llenyddiaeth Cymru yn y 19eg ganrif
Categori:Llenyddiaeth Cymru yn yr 20fed ganrif
Categori:Papurau newydd Cymraeg Cymru
Categori:Sefydliadau 1868